
D E C I Z I E – P R O I E C T          
       Nr._____                                                                                      din ____ iulie 2026
Cu privire la amalgamarea voluntară a unităților administrativ-teritoriale comuna Iabloana, orașul Glodeni, satul Petrunea și satul Dușmani
    În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 8 lit. c) și art. 9 din Legea nr. 225/2023 cu privire la amalgamarea voluntară a unităților administrativ-teritoriale, precum și al pct. 25, 39, 40 și 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, având în vedere că unitățile administrativ-teritoriale propuse pentru amalgamare – comuna Iabloana, orașul Glodeni, satul Petrunea și satul Dușmani – întrunesc criteriile prevăzute la art. 5 din Legea nr. 225/2023, respectiv formează un teritoriu continuu și compact, iar populația cumulată a acestora depășește pragul minim de 3 000 de locuitori, conform datelor oficiale disponibile, luând în considerare că, în conformitate cu art. 6 din Legea nr. 225/2023 și prevederile Metodologiei de amalgamare voluntară, Grupul de lucru comun a stabilit, prin consens, orașul Glodeni drept centru administrativ al viitoarei unități administrativ-teritoriale amalgamate, precum și avizele pozitive ale comisiilor consultative de specialitate,
DECIDE:
1. Se aprobă amalgamarea voluntară a unităților administrativ-teritoriale de nivelul întâi din raionul Glodeni, după cum urmează: comuna Iabloana (compusă din satele Iabloana și Soroca), orașul Glodeni, satul Petrunea și satul Dușmani, cu stabilirea centrului administrativ al unității administrativ-teritoriale amalgamate în orașul Glodeni. 
2. Se pune în sarcina dlui Aureliu Bodean, primarul comunei Iabloana, transmiterea prezentei decizii și a documentelor aferente, aprobate de Consiliul comunal Iabloana, către Primăria orașului Glodeni, desemnată drept centru administrativ al viitoarei unități administrativ-teritoriale amalgamate, în vederea consolidării și depunerii dosarului de amalgamare voluntară, conform prevederilor legale. 
3. Prezenta decizie intră în vigoare la data publicării în Registrul de stat al actelor locale și poate fi contestată la Judecătoria Bălți, sediul Glodeni, în termen de 30 de zile de la data comunicării, în condițiile Codului administrativ al Republicii Moldova nr. 116/2018. 
4. Controlul asupra executării prezentei decizii se atribuie: Comisiei consultative de specialitate pentru activități economico-financiare, agricultură, protecția mediului și amenajarea teritoriului, președintă dna Georgeta Ivancic; Comisiei consultative de specialitate pentru activități social-culturale, învățământ, protecție socială, sănătate publică și muncă, drept și disciplină, președintă dna Emilia Maximciuc.

        Preşedinte al şedinţei       
       Secretară a consiliului  local                                                               Elena Bucliş
Iniţiatorul proiectului:Primar al comunei Iabloana                                 Aureliu Bodean
[bookmark: _GoBack]Avizat:Secretară a consiliului local	      Elena Bucliș

